En daouzek pajenn e kaver pennadoù a bep seurt : politikerezh, diorren ar brezhoneg, diduamant, skiantoù, kronikennoù, sportoù, deiziataer (gouelioù, programmoù skinwel, darvoudoù sevenadurel).  Er bajenn diwezhañ e vez kavet an talbenn "Un emgav gant..." a-us d'ur pennad-kaoz gant un den, un tammig anavezet a-wechoù, dibabet gant ar rener e-unan, ha ne vez ket ur brezhoneger atav. Betek-hen ne vez ket resisaet gant piv e vez graet ar pennad-kaoz e brezhoneg, na pegoulz e vez troet komzoù an den goulennataet.  Renevezet eo bet ar vaketenn e-barzh an niverenn 150 e miz Ebrel 2008.